text: Erfarne korthajer lærer teenagere at spille bridge.
  07 marts 2017 kl. 20.15
  80 elever fra 7. klasserne i Jelling havde tirsdag skiftet matematikundervisning ud med det svære kortspil bridge. Underviserne var medlemmer fra den lokale bridgeklub.
  Erfarne bridgespillere fik i dag lov til at lære fra sig, da teenagere i Jelling skulle lære det svære kortspil bridge.
  80 elever fra 7. klasse havde taget imod Dansk Bridgeforbunds tilbud om skolebridge som alternativ til matematikundervisningen.
  Hans Refsgaard, pensionist og bridgespiller, Jelling: "Jeg er overrasket over, at de er hurtige til at lære systemerne og se ideen i meget af det, fortæller pensionist og erfaren bridgespiller."
  Eleverne fik god hjælp fra de 22 instruktører fra Jelling Bridgeklub.
  Konkurrencen i spillet fik de unge til at koncentrere sig og sidde stille.
  - Jeg er overrasket over, at de er hurtige til at lære systemerne og se ideen i meget af det, fortæller pensionist og erfaren bridgespiller, Hans Refsgaard, som er en af underviserne.
  Bridgeklubben og Bredagerskolen i Jelling vil fremover lave et valgfag med bridge.
  